ฟรังซิชกู กงไซเซา

ฟรังซิชกู ฟือร์นังดึช ดา กงไซเซา (; เกิดวันที่ 14 ธันวาคม ค.ศ. 2002) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกให้แก่ยูเวนตุส ในเซเรียอา และฟุตบอลทีมชาติโปรตุเกส เขาเป็นลูกชายคนที่ 4 ของแซร์ฌียู กงไซเซา อดีตนักฟุตบอลทีมชาติโปรตุเกสและอดีตผู้จัดการทีมโปร์ตู แซร์ฌียูและรูดรีกู พี่ชายของเขา ก็เป็นนักฟุตบอลอาชีพเช่นกัน

กงไซเซาพัฒนาฝีเท้ามาจากระบบเยาวชนของโปร์ตู ก่อนจะเลื่อนขึ้นสู่ทีมชุดใหญ่ใน ค.ศ. 2021 และสามารถคว้าถ้วยรางวัลในประเทศได้ทั้งปรีไมราลีกาและตาซาดึปูร์ตูกัลใน ค.ศ. 2022 ต่อมาในเดือนกรกฎาคม ค.ศ. 2022 เขาย้ายไปเล่นกับอายักซ์ในเอเรอดีวีซี แต่ก็กลับมาที่โปร์ตูอีกครั้งในเดือนกันยายน ค.ศ. 2023 ด้วยสัญญายืมตัว 1 ปี ก่อนจะเซ็นสัญญาถาวรเมื่อสิ้นสุดฤดูกาล 

กงไซเซาเป็นอดีตผู้เล่นทีมชาติโปรตุเกสชุดเยาวชน โดยผ่านการลงเล่นเป็นตัวแทนประเทศมาหลายรุ่นอายุ และเป็นส่วนหนึ่งของทีมชาติรุ่นอายุไม่เกิน 21 ปี ที่ได้อันดับรองชนะเลิศการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 จากนั้นได้เปิดตัวลงสนามกับทีมชาติชุดใหญ่ใน ค.ศ. 2024

 อ้างอิง 

หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:บุคคลจากเขตกูอิงบรา
หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ปีกฟุตบอลชาย
หมวดหมู่:ผู้เล่นสปอร์ติงลิสบอน
หมวดหมู่:ผู้เล่นสโมสรฟุตบอลปาดรูเว็งซึ
หมวดหมู่:ผู้เล่นสโมสรฟุตบอลโปร์ตู เบ
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นโยงอายักซ์
หมวดหมู่:ผู้เล่นในลีกาปูร์ตูกัลโดยช์
หมวดหมู่:ผู้เล่นในปรีไมราลีกา
หมวดหมู่:ผู้เล่นในเอเรอดีวีซี
หมวดหมู่:ผู้เล่นในเอร์สเตอดีวีซี
หมวดหมู่:ผู้เล่นในฟุตบอลชิงแชมป์แห่งชาติยุโรป 2024